**Smíchovská střední průmyslová škola a gymnázium**

                Smíchovská SPŠ a gymnázium bola založená v roku 1901, ide o druhú najstaršiu technickú školu v Prahe. V každom ročníku ponúka 3 triedy vzdelávacieho odboru Informačná technológia, 1 triedu Gymnázia a 1 triedu Kybernetickej bezpečnosti v pilotnom režime.

                Smíchovská SPŠ a gymnázium je vyhľadávaná žiakmi predovšetkým pre mnohé aktivity do ktorých sa študenti môžu zapojiť nad rámec klasickej výučby, pre vysoké zapojenie študentov a absolventov do chodu školy, pre vytváranie študentských a absolventských projektov či Start-upov priamo na škole. Tiež je vyhľadávanou školou pre výučbu tých najmodernejších oblastí IT, ako je kybernetická bezpečnosť, internet vecí, virtuálna a rozšírená realita apod.

                Smíchovská SPŠ a gymnázium je v českom strednom školstve unikátna v tom, koľko a v akom rozsahu sa do chodu školy zapájajú študenti a absolventi.

So školou spolupracuje 70 absolventov na postoch vedúcich IT, PR a Projektového oddelenia, ako členovia týchto oddelení, vedúci Laboratória IoT, Laboratória Virtuálnej a rozšírenej reality, Kybernetického polygonu, Coworkingového centra, Mediálneho štúdia. Absolventi tiež pôsobia ako konzultanti v študentských a maturitných projektov, ktoré všetci študenti vytvárajú v skupinách v treťom respektíve vo štvrtom ročníku. 32 absolventov na škole pôsobí na pozícii vyučujúci v oblasti IT, ide o výuku kybernetické bezpečnosti, internetu vecí, virtuálnej a rozšírenej reality, vývoja počítačových hier, počítačových sietí, programovania apod. Tím pádom je v 71 člennom pedagogickom zbore 32 učiteľov vo veku 19 až 25 let.

Veľmi aktívne je do chodu školy zapojených viac než 100 študentov školy, zúčastňujú sa okrúhlych stolov k víziám školy, podieľajú sa na propagácii školy, zastupujú školu na rokovaniach so sociálnymi partnermi, vedú workshopy pre žiakov základných škôl či seniorov, školia v oblasti IT európskych študentov a učiteľov, realizujú osvetové besedy o kybernetickej bezpečnosti.

Škola má svoje vlastné Coworkingové centrum s Next Zone Event Space, Next Zone Maker Space a Inkubátorom Start-upov. V rámci školy pôsobí v túto chvíľu 15 Start-upov.